Не купляй расійскае!

**«Не купляй расійскае!»** () або **«Байкатуй расійскія тавары!»** () — кампанія негвалтоўнага супраціву па байкоце расійскага бізнесу ва Украіне. Пратэст стартаваў 14 жніўня 2013 года як рэакцыя на гандлёвае эмбарга Расійскай Федэрацыі супраць Украіны. Арганізатарам кампаніі ў сродках масавай інфармацыі з’яўляецца рух «Відсіч». Кампанія развівалася дзякуючы масаваму распаўсюджванню лістовак, плакатаў, наклеек у больш за 45-ці гарадах і паселішчах. Пратэст стаў меней рэгулярным ў лістападзе 2013 года пасля пачатку Еўрамайдана. Аднак з 2 сакавіка 2014 года пасля Крымскага крызісу і расійскай ваеннай інтэрвенцыі ва Украіну, актывісты ўзнавілі кампанію байкоту тавараў з Расіі.

## Прычыны 
14 жніўня 2013 года Спажывецкая Служба Расійскай Федэрацыі занесла ў спіс «рызыкі» ўсе ўкраінскія кампаніі-экспарцёры. Як вынік атрымалася блакада для ўкраінскіх тавараў у Расію. Гэта стварыла перагрузку на мяжы сотняў фур і вагонаў з украінскімі таварамі. Рашэнне пачаць кампанію паводле меркавання актывістаў было рэакцыяй на серыю эканамічных войнаў Расіі супраць Украіны (Мясная вайна, Сырная вайна, Шакаладная вайна і інш.) Кампанія працягнулася масавым распаўсюджваннем лістовак, плакатаў, наклеек у больш за 45-ці гарадах і паселішчах Украіны. Актыўнасць кампаніі зменшылася з пачаткам Еўрамайдана.

## Байкот у 2014 годзе 
2 сакавіка 2014 актывісты анансавалі ў сацыяльных сетках узнаўленне байкоту кожных тавараў і паслуг расійскіх кампаній. Асноўнай мэтай было паменшыць грашовы абарот расійскіх кампаній на украінскім рынку, каб грошы украінскіх спажыўцоў не маглі быць выкарыстаны ў Расіі на ваенныя патрэбы. Байкот стартаваў пасля Крымскага крызісу і расійскай ваеннай інтэрвенцыі ва Украіну.

З сакавіка 2014, актывісты арганізавалі флэшмобы ў супермаркетах для матывацыі спажыўцоў не купляць расійскія тавары, байкатаваць расійскія аўтазапраўкі,, расійскія банкі і іншыя карпарацыі. У студзені-маі 2014 года паводле рэйтынгавага агенцтва Standard & Poor's, расійскія банкі ва Украіне страцілі больш за 50 % дэпазітаў.

У канцы жніўня 2014 года актывісты пачалі кампанію «Байкот расійскага кіно». У прыватнасці — байкот вырабленых у Расіі фільмаў і серыялаў, якія трансліруюць на ўкраінскім тэлебачанні, а таксама фільмаў у кінатэатрах Украіны — перш за ўсё тых, якія усхваляюць расійскіх сілавікоў або маюць прыкметы украінафобіі. Акрамя таго — байкот расійскіх акцёраў і рэжысёраў, якія падтрымалі палітыку Уладзіміра Пуціна адносна ваенных дзеянняў ва Украіне ў 2014 годзе і г.д.

## Галерэя 

File:Акція бойкот російських товарів.jpg|Акцыя ў адказ байкоту ўкраінскіх тавараў Расіяй. 22 жніўня, 2013
File:Flesh mob Boycott.jpg|Флэшмоб у кіеўскім супермаркеце. 15 сакавіка, 2014
File:Baner bridge Kyiv.JPG|На гэтай акцыі дэманструюць плакат супраць набыцця расійскага газу. 29 траўня, 2014
File:PTN KhYLO 1.jpg|«ПТН ХЛО» (з «Пуцін хуйло!»), зроблены з наклеек кампаніі (Бравары). 22 чэрвеня, 2014

## Вынікі 
У красавіку 2014 года расійскія вытворцы пачалі мяняць штрыхкоды на адзнакі ўкраінскіх вытворцаў.

Вясной 2014 года аб'ём продажу расійскіх тавараў ва Украіне зменшыўся на 35-50 %.

У маі 2014 года ўкраінскія супермаркеты пачалі пазбягаць закупак расійскіх тавараў. Пастаўкі з Расіі зменшыліся на траціну.

## Крытыка 
Эканаміст Андрэй Новак заявіў, што цягам сакавіка 2014 года байкот тавараў з Расійскай Федэрацыі нанёс стратаў расійскай эканоміцы не больш за некалькі мільёнаў долараў ЗША. Больш эфектыўным ударам па эканоміцы Расіі, на яго думку «быў бы удар ў балючае месца — „Газпром“».

Ідэю байкоту не падтрымалі ўкраінскія прадстаўніцтвы сетак супермаркетаў «Ашан» ды METRO Cash & Carry. Прычынай гэтага кампаніі назвалі сваю апалітычнасць.

Андрэй Длігач, генеральны дырэктар групы кампаній Advanter Group, заклікаў не забараняць расійскія, а купляць украінскія тавары.

Украінскі рускамоўны блогер Данііл Вахоўскі заявіў, што свядома карыстаецца і будзе карыстацца менавіта расійскімі інтэрнет-сервісамі, бо такім чынам ён падтрымлівае «фарміраванне спрыяльнага асяроддзя для прадпрымальніцтва» ў Расіі, а гэта хоць і «не патрыятычна, але, падтрымліваючы прадпрымальніка рублём, мы даем магчымасць развівацца новым праектам, якія змяняюць свет да лепшага». Як прыклады такіх новых праектаў блогер прывёў моцныя і даўно існавалыя сайты Qiwi, Ostrovok ды антывірус Kaspersky.

## Зноскі 
## Спасылкі 
### Звязаныя старонкі 
* Russia, hands off Ukraine. Афіцыйная старонка кампаніі на Facebook . Запушчана 2 сакавіка, 2014.
* Дамо відсіч зазіханням Росії на Україну. Афіцыйная старонка кампаніі на Facebook.
* Дамо відсіч зазіханням Росії на Україну!. Афіцыйная старонка ва УКантакце.
* НЕТ русским товарам  . Сайт актывістаў.

### Іншыя спасылкі 
* Спасылкі на медыя, што пішуць пра навіны кампаніі байкоту расійскіх тавараў. *Дамо відсіч зазіханням Росії на Україну. 08.09.2013*.
* «Бойкот окупантів»: Як українці ігнорують російські товари 1 , 2 . *Deutsche Welle. 04.04.2014*.
* Акція «Бойкот російських товарів» набирає обертів . *Украінская праўда. 04.04.2014*.
* Бойкот російських товарів набирає обертів і приносить відчутні результати  . *Ні корупції! 09.04.2014*.
* Хто допомагає росіянам залазити в українські кишені? (відэа)  . *«Гроші» (1+1). Сезон 2014. Серыя 15. 05.05.2014*.

Катэгорыя:Грамадскія кампаніі
Катэгорыя:Акцыі пратэсту
Катэгорыя:2014 год ва Украіне
Катэгорыя:Расійска-ўкраінскія адносіны